ענף מערכות המידע התפתח בצעדי ענק בשנים האחרונות, וכך "נולד" מקצוע חדש, מנתחי מערכות עסקיים, או BA (באנגלית Business Analyst). התפקיד בא לענות על בעיה שהתעוררה בניהול פרויקטים בין לאומיים בתוכנה, כאשר חלק גדול מהם נחל כישלון חרוץ בשלבי העבודה האחרונים. חוקרים שעסקו בנושא מצאו כי הבעיה אינה בחוסר ידע טכנולוגי או בכשלים בהכרת התוכנות, אלא בחוסר תקשורת עם הלקוחות, ובהבנה לקויה של הצרכים הייחודיים שלהם, שהובילה בתורה להגדרת דרישות שגויה במהלך הפרויקט. מנתחי מערכות עסקיים מתרכזים בדרישות הלקוחות ובטובתם, ומייצגים אותם בפני החברה, על מנת שהתוצר הסופי בפרויקט ייענה באופן מושלם על צרכיהם.
במכללת נס מציעים קורס ניתוח מערכות, שנועד להכשיר עובדים מנוסים בעולם התוכנה לעסוק בניתוח מערכות עסקיות, ולהוביל תהליכי הטמעה בארגונים ובחברות. הקורס מקנה את כל הכלים האסטרטגיים להבנת הצרכים של הלקוחות, ולהסקת מסקנות באמצעות כלי התוכנה החדשניים ביותר. ניתן ללמוד במסלול זה בשלוחת המכללה בתל אביב.
בתחילת הקורס, מכירים המשתתפים את שלבי מחזור החיים של מערכות מידע, ואת התפקידים השונים להם נדרשים מנתחי מערכות אלה בעבודתם. לאחר מכן, הם מעמיקים במודלים שונים של תוכנה שמאפשרים לנהל את הדרישות המתקבלות, ולבצע תעדוף יעיל שלהן. הם לומדים על טכניקות להגדרה של תהליכים ובוחנים דיאגרמות, מסמכים ותרשימי מצב שונים. כמו כן, הם בוחנים שיטות לביקורת על תהליכי ניתוח מערכות, ולהפקה של דוחות המיועדים למנהלים, כדי שיוכלו לשפר את מהלך העבודה.
קורס ניתוח מערכות BA מתפרש על פני כ - 124 שעות אקדמיות. במהלך המפגשים, המשתתפים לוקחים חלק בהרצאות עיוניות פרונטליות ובתרגולים מעשיים. כמו כן, הם נדרשים לבצע פרויקט גמר אישי, הנערך בליווי צוות ההוראה.
מנהל הקורס הוא מומחה לענף מערכות המידע, שייסד מרכז הדרכה בנושאי המחשוב והתוכנה. הוא מקיים מגוון סדנאות למנהלי חברות גדולות, שנוגעות בהיבטים עכשוויים של ניהול באמצעות מדדים (KPI), ושל טכנולוגיית המידע. כמו כן, הוא עוסק באימון אישי ייחודי לעוסקים בענף ה - IT, שמאפשר למנתחי מערכות מידע לשפר את הביקורת שלהם על עבודתם בארגון.
לקורס מתקבלים מועמדים בעלי ניסיון מעשי בעבודה בענפי המחשוב, כמו למשל בוגרי קורס מהנדסי בדיקות, חשבים, מפתחי תוכנות, מטמיעים ומנהלים. הם נדרשים להפגין שליטה גבוהה ביישומי מחשב.
משתתפים המסיימים בהצלחה את לימודיהם בתכנית, זכאים לקבל תעודת גמר המוענקת מטעם מכללת נס. על מנת לקבל את הדיפלומה, נדרשים המשתתפים להיות נוכחים ב - 85 אחוזים מן המפגשים לפחות, להגיש את המטלות השוטפות לאורך הקורס ולהשלים את פרויקט הגמר המעשי בסיומו.
רוצה פרטים על מכללת נס - ניתוח מערכות?